Document ID: 32005D0672

PADOMES LĒMUMS
(2005. gada 13. jūnijs)
par papildprotokola parakstīšanu Nolīgumam, ar ko izveido asociāciju starp Eiropas Ekonomikas kopienu un Turciju, ņemot vērā Eiropas Savienības paplašināšanos
(2005/672/EK)
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, un jo īpaši tā 310. pantu saistībā ar 300. panta 2. punkta pirmā apakšpunkta otro teikumu,
ņemot vērā 2003. gada Pievienošanās aktu, un jo īpaši tā 6. panta 2. punktu,
ņemot vērā Komisijas priekšlikumu,
tā kā:
(1)
Ankarā 1963. gada 12. septembrī parakstītais Nolīgums, ar ko izveido asociāciju starp Eiropas Ekonomikas kopienu un Turciju (turpmāk tekstā “Ankaras Nolīgums”) (1), stājās spēkā 1964. gada 1. decembrī (2).
(2)
2003. gada Pievienošanās akta 6. panta 2. punktā ir prasīts, lai jaunās dalībvalstis pievienotos nolīgumiem, ko dalībvalstis un Kopiena, darbojoties kopīgi, noslēgušas ar trešām valstīm.
(3)
Komisija, būdama pilnvarota Padomes vārdā apspriest ar Turciju protokolu Ankaras nolīgumam, lai ņemtu vērā Eiropas Savienības paplašināšanos, ir veiksmīgi noslēgusi šīs sarunas.
(4)
Ņemot vērā tā noslēgšanu, papildprotokols būtu jāparaksta Kopienas un tās dalībvalstu vārdā,
IR PIEŅĒMUSI ŠO LĒMUMU.
Vienīgais pants
Ar šo Padomes priekšsēdētājs ir pilnvarots iecelt personu(-as), kura(-as) būtu tiesīga(-as) Eiropas Kopienas un tās dalībvalstu vārdā, ņemot vērā tā noslēgšanu, parakstīt papildprotokolu Nolīgumam, ar ko izveido asociāciju starp Eiropas Ekonomikas kopienu un Turciju, ņemot vērā Eiropas Savienības paplašināšanos.
Papildprotokola teksts ir pievienots šim lēmumam.
Luksemburgā, 2005. gada 13. jūnijā

Labels: 18
15
5